CELEX: 62021CN0431
Language: da
Date: 2021-07-15 00:00:00
Title: Sag C-431/21: Anmodning om præjudiciel afgørelse indgivet af Finanzgericht Bremen (Tyskland) den 15. juli 2021 — X GmbH & Co. KG mod Finanzamt Bremen

4.10.2021   
            
            
               DA
            
            
               Den Europæiske Unions Tidende
            
            
               C 401/5
            
         
      Anmodning om præjudiciel afgørelse indgivet af Finanzgericht Bremen (Tyskland) den 15. juli 2021 — X GmbH & Co. KG mod Finanzamt Bremen
      (Sag C-431/21)
      (2021/C 401/06)
      Processprog: tysk
      
         Den forelæggende ret
      
      Finanzgericht Bremen
      
         Parter i hovedsagen
      
      
         Sagsøger: X GmbH & Co.KG
      
         Sagsøgt: Finanzamt Bremen
      
         Præjudicielt spørgsmål
      
      Skal artikel 43 EF, henholdsvis artikel 49 TEUF, som garanterer etableringsfriheden (artikel 49 EF, henholdsvis artikel 56 TEUF, som garanterer den fri udveksling af tjenesteydelser), fortolkes således, at de er til hinder for en national bestemmelse, hvorefter den skattepligtige i forbindelse med omstændigheder, som vedrører transaktioner med tilknytning til udlandet, skal føre optegnelser om arten og indholdet af sine forretningsforbindelser med nærtstående personer, som også omfatter det økonomiske og juridiske grundlag for en aftale om priser og andre forretningsbetingelser med den nærtstående person, som overholder armslængdeprincippet, og hvorefter det, hvis den skattepligtige ikke forelægger de nævnte optegnelser på skattemyndighedens opfordring, eller de forelagte optegnelser i det væsentlige er uanvendelige, lægges til grund — idet der ikke blot er tale om en simpel formodning –, at hans skattepligtige indkomst i indlandet, som optegnelserne har til formål at fastsætte, er højere end den af ham angivne indkomst, og, hvis skattemyndigheden i sådanne tilfælde skal foretage et skøn, og denne indkomst kun kan fastsættes inden for en bestemt ramme, navnlig kun på grundlag af prisspænd, denne ramme kan udtømmes til ulempe for den skattepligtige, men der desuden skal fastsættes et tillæg, som udgør mindst 5 % og højst 10 % af det beregnede merbeløb for indkomsten, men mindst 5 000 EUR, og ved for sen forelæggelse af anvendelige optegnelser op til 1 000 000 EUR, dog mindst 100 EUR for hver hel dag, som fristen overskrides med, idet der kun kan bortses fra at fastsætte et tillæg, hvis den optegnelsespligtige persons manglende opfyldelse forekommer undskyldelig eller hans skyld kun er ubetydelig?